Patriotismen fik i Danmark, [[Norge]] og [[Hertugdømmerne]] også et udtryk i en [[oplysningstiden|oplysningsbevægelse]], som var organiseret i selskaber med forskellige almennyttige formål. Deres formål og aktiviteter synes især at have været præget af [[Jens Schielderup Sneedorff]]s ideer. De patriotiske selskaber havde deres storhedstid i perioden fra 1780 til 1800-tallets begyndelse. Deres virke spændte fra forbedring af erhvervsliv og økonomi over undervisning og oplysning til understøttelse og fattighjælp, men alt det var praktiske udslag af en overordnet bestræbelse på at øge befolkningens følelse af tilknytning til staten.
Historie